Document ID: 32005D0210

KOMISJONI OTSUS,
11. märts 2005,
millega muudetakse teist korda otsust 2004/614/EÜ kaitsemeetmete kohaldamisperioodi suhtes seoses lindude gripiga Lõuna-Aafrika Vabariigis
(teatavaks tehtud numbri K(2005) 559 all)
(EMPs kohaldatav tekst)
(2005/210/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 18 lõiget 7,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 22 lõiget 6,
ning arvestades järgmist:
(1)
Komisjon võttis 24. augusti 2004. aasta otsusega 2004/614/EÜ kaitsemeetmete kohta seoses väga patogeense lindude gripiga Lõuna-Aafrika Vabariigis (3) vastu kaitsemeetmed seoses lindude gripiga silerinnaliste lindude karjades Lõuna-Aafrikas.
(2)
Lindude gripi olukord silerinnaliste lindude karjades Lõuna-Aafrikas ei ole veel selge, kuna mõned Lõuna-Aafrika pädeva asutuse seroloogilise seire tulemused on ebaselged. Sellegipoolest tundub olukord olevat kontrolli all ja komisjon loodab peatselt saada üksikasjalikku teavet.
(3)
Selliste asjaolude tõttu on asjakohane pikendada otsuse 2004/614/EÜ kohaldamisaega kolme kuu võrra. Otsuse võib siiski läbi vaadata enne kõnesolevat kuupäeva sõltuvalt Lõuna-Aafrika pädeva asutuse esitatavast lisateabest.
(4)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2004/614/EÜ artiklis 7 asendatakse kuupäev “31. märts 2005” kuupäevaga “30. juuni 2005”.
Artikkel 2
Käesolev otsus on adresseeritud liikmesriikidele.
Brüssel, 11. märts 2005

Labels: 17
20
3
6
18